Euskal Kultur Erakundea

Euskal Kultur Erakundea edo EKE () euskal kulturaren aldeko Ipar Euskal Herriko irabazteko asmorik gabeko erakunde bat da. Sortu denetik bere egoitza Uztaritzeko Lota jauregian du. 2018an, bederatzi langile profesional ditu. 2021eko otsailetik Johañe Etchebest da zuzendaria, eta Mikel Erramouspé da administrazio-kontseiluko lehendakaria. Frantziako kultura ministerioak Euskal etnopoloa izendatu zuen 2017ko urtarrilaren 12an.

Historia 

Bertako kultura elkarteen eraginez 1990ean sortu zen EKE, erakunde publikoek diruz lagundurik. Orduko diru-laguntzaileen artean aurkitzen ziren Frantziako Kultura Ministeritza, Akitania eskualdea, Pirinio Atlantikoetako kontseilu orokorra eta Ipar Euskal Herriko herri gehienak biltzen zituen euskararen eta euskal kulturaren aldeko herriarteko sindikata.

Pantxoa Etxegoien izan da zuzendaria 1996tik 2021ko urtarrilera arte, lekukoa Johañe Etchebest transmitituko zion.

Helburuak 
Hauexek dira helburu nagusi ofizialak:
 euskara eta euskal kultura suspertzea.
 alor guzietan goi-mailako ikerketak eta kultura trukaketak egitea.
 euskal kulturari laguntza aktiboa ematea arlo anitzetan: euskararen sustapena, literatura, antzerkia, bertsolaritza, ikus-entzunezkoak, dantza, musika, arte plastikoak, ondarea, euskal kirolak...

Teorian lehentasuna ematen die euskaraz burutzen diren ekintzei, direla EKEk berak antolatuak direla elkarteek proposatu eta erakunde honek babestu edo kudeatuak.

Administrazio-kontseilua eta kideak 

Lehendakariaz gain, kide hauek ditu administrazio-kontseiluak:
 Erakunde publikoak: 3 frantses estatutik, prefeta barne; 2 Akitania Berria eskualdetik (Alice Leiciagueçahar eta Charline Claveau-Abbadie); 2 departamentutik (Vincent Bru eta Max Brisson); azken lau hauek kargu politikoak dira.
 Eusko Jaurlaritzatik: Clara Montero
 Euskal hirigune elkargoaren partetik: Bruno Carrere eta Beñat Arrabit.
 Euskal kulturaren arloan diharduten elkarteetatik: 10 kide.

Kidetzat hartu diren elkarteak 160 dira. Kultura arlo guztietako elkarteak dira, Ipar Euskal Herrikoak nahiz diasporakoak.

Artisten eta kultura arloko eragileen errepertorioa 
Euskal kulturaren arloko Iparraldeko artistak, artista taldeak eta ikusgarrigintzako profesionalekin harremanetan erraz jarri ahal izateko errepertorio zabala eskaintzen du EKEk:
 Kantugintza eta musikagintza: Artistak - Musikariak, Ikusgarrigintza, Disko sustapena, Estudioak, Formakuntzak, Baliabide tokiak, Ikerlariak - Pertsona lagungarriak
 Euskal antzerkia: Artistak eta konpainiak, Ikusgarrigintza, Formakuntzak, Baliabide tokiak, Ikerlariak - Pertsona lagungarriak
 Ipuingintza: Artistak, Ikuskizunak
 Euskal literatura: Idazleak, Liburuaren mundua, Formakuntzak, Baliabide tokiak, Ikerlariak - Pertsona lagungarriak
 Bertsularitza: Bertsulariak, Bertsu saioak, Formakuntzak, Baliabide tokiak
 Euskal dantza: Artistak eta konpainiak, Ikusgarrigintza, Formakuntzak, Baliabide tokiak, Ikerlariak - Pertsona lagungarriak
 Zirkoko eta karrikako arteak: Artistak, Ikusgarrigintza, Formakuntzak, Baliabide tokiak
 Arte bisualak: Artistak, Erakusketak, Zinema, Formakuntzak, Ikerlariak - Pertsona lagungarriak
 Ondarea: Elkarteak, Pertsona lagungarriak, Ondare administrazioak, Ondare heziketa, Ondare dokumentazioa, Argitaletxeak, Ondare erakustokiak
 Euskara: Euskara elkarteak, Ikerlariak - Pertsona lagungarriak, Administrazioa - Erakundeak, Itzulpenak, Komunikabideak, Hezkuntza
 Diaspora: Diaspora elkarteak
 Kulturguneak - Aretoak: Aretoak

Erreferentziak

Bibliografia 
 Antton Luku, Euskal kultura?, Iruñea, Pamiela, 2009. Saiakera saritu honetan antzerkigileak Ipar Euskal Herriko kulturaren panoramaren deskribapen ironikoa egiten du, EKEren lanarena barne delarik.

Ikus, gainera 

 Johañe Etxebest
 Marie-Andrée Ouret
 Terexa Lekumberri
 Pantxoa Etxegoin

Kanpo estekak 
 EKEren webgunea.

Ipar Euskal Herriko euskalgintza
Ipar Euskal Herriko erakundeak
Kultur elkarteak
Uztaritzeko kultura